E era divessa, irritada, se filèc de seguit entath hilh d’Admete e li trinquèc era joata: cada ègua se n’anèc peth sòn costat, dehòra deth camin; eth timon queiguec en tèrra, e er eròi venguec en solèr, ath costat d’ua arròda, se heric enes codes, ena boca e enes nassi, e se trinquèc eth front per dessús des celhes, se l’aumpliren es uelhs de lèrmes e era votz, vigorosa e sonora, se li braquèc.